Að undanförnu hefur verið talsvert um kvartanir vegna lausra hunda á Akranesi . Einkum hefur borið á þessu að nóttu til og tvær nætur í röð bárust kvartanir vegna fjögurra lausra hunda í bænum . Gísli S. Einarsson bæjarstjóri segir að svo virðist sem einhverjir bæjarbúar telji það í lagi að láta hundana njóta frelsisins í bænum meðan umferð er sem minnst . Það gangi ekki og þetta verði stöðvað . „ Það var viðleitni hjá okkur að koma málum varðandi dýrahald í bænum í betra horf með ráðningu sérstaks dýraeftirlitsmanns , sem var tvímælalaust spor í rétta átt . Við verðum hinsvegar að taka þessi mál enn fastari tökum , til dæmis með því að færa skráningu á gæludýrum til tæknideildar bæjarins , “ segir Gísli S. Einarsson bæjarstjóri .